stanford-oval/wikipedia huggingface dataset:
Vasil Levski

Vasil Levski
Vasil Levski (oik. Vasil Ivanov Kuntšev; 18. heinäkuuta (J: 6. heinäkuuta) 1837 Karlovo, Rumelia – 18. helmikuuta (J: 6. helmikuuta) 1873 lähellä Sofiaa, Bulgaria) oli bulgarialainen vallankumousjohtaja ja itsenäisyystaistelija. Häntä pidetään nykyään Bulgariassa kansallissankarina.
Kuntšev toimi alkuaan vuosina 1858–1864 munkkina, mutta omistautui vuodesta 1866 kamppailulle Bulgarian vapauttamiseksi Ottomaanien vallasta. Rohkeutensa vuoksi hän sai kutsumanimen Levski, ’leijonamainen’. Munkkitaustansa vuoksi hänet tunnettiin myös lempinimellä Djakon (”diakoni”). Levski oli vuosina 1862 ja 1868 perustamassa kahta Belgradissa toiminutta bulgarialaisten vapaaehtoisten muodostamaa legioonaa, jotka hän myöhemmin yhdisti. Koska Serbian hallitus ei kuitenkaan antanut niille hänen toivomaansa tukea, hän päätti palata Bulgariaan nostattaakseen siellä kansannousun turkkilaisia vastaan. Tämä merkitsi Bulgarian kansallisen liikkeen siirtymistä uuteen vaiheeseen, jossa vallankumouksellinen toiminta tuotiin ulkomailta Bulgarian sisälle.
Levski osallistui myös bulgarialaisten emigranttien vuonna 1869 Bukarestissa järjestämään kongressiin, jossa hän yhdessä Ljuben Karavelovin kanssa perusti Bulgarian vallankumouksellisen keskuskomitean. Keskuskomitea loi Bulgariaan ulottuneen asiamiesverkoston. Kansannousua valmistellessaan Levski kiersi salaa Bulgariassa levittämässä agitaatiokirjoituksia. Ollessaan vuonna 1872 salaisella komennuksella Bulgariassa hän joutui turkkilaisten vangitsemaksi sen jälkeen, kun eräs hänen postivaunuryöstön suorittanut toverinsa oli ilmiantanut hänet. Levski tuomittiin kuolemaan ja hirtettiin. Yritettyään itsemurhaa sofialaisessa vankilassa hänet teloitettiin valmiiksi puolikuolleena. Hirttopaikalle pystytettiin vuonna 1895 Levskin muistomerkki.
Nykyään Bulgariassa on paljon Levskin muistomerkkejä ja hänen mukaansa nimettyjä asioita. Vuonna 2007 järjestetyssä ”Suuret bulgarialaiset” -yleisöäänestyksessä hänet valittiin kaikkien aikojen suurimmaksi bulgarialaiseksi.
Aiheesta muualla

Kuvia tai muita tiedostoja aiheesta Vasil Levski Wikimedia Commonsissa
Täydelliset naiset (8. tuotantokausi)

| Täydellisten naisten 8>  tuotantokausi |
| --- | --- |
 
 DVD-julkaisu
 
Alkuperämaa:   Yhdysvallat
Ikäraja:  
Esittäminen
Verkko:  ABC (Yhdysvallat) Nelonen (Suomi)
Ensimmäinen esitys:  2011-09-2525. syyskuuta 2011
Viimeinen esitys:  2012-05-1313. toukokuuta 2012
Esitysten määrä:  23
DVD- ja Blu-ray-julkaisu
 Yhdysvallat:  2012-09-2525. syyskuuta 2012
 Eurooppa:  2012-09-2424. syyskuuta 2012
 Australia:  2012-10-033. lokakuuta 2012
Kaudet
 ← Edellinen 7. tuotantokausi
 Luettelo Täydellisten naisten jaksoista
Täydellisten naisten kahdeksatta tuotantokautta alettiin esittää Yhdysvalloissa 25. syyskuuta 2011 ABC:lla ja Suomessa Nelosella 17. lokakuuta 2011. Kausi sisältää yhteensä 23 jaksoa. Pääosassa ovat edelleen Wisteria Lanen asukkaiden Susan Delfinon, Lynette Scavon, Bree Van de Kampin ja Gabrielle Solisin elämät edesmenneen Mary Alice Youngin kertomana. Viimeisen kauden mysteerinä on Gabriellen isäpuoli Alejandro Perez, jonka tappamista naiset yrittävät salata.
Alun perin sarjan oli tarkoitus jäädä seitsemän kauden mittaiseksi, mutta päänäyttelijät – Teri Hatcher, Felicity Huffman, Marcia Cross ja Eva Longoria – suostuteltiin vielä kahdeksannelle kaudelle. Viimeisellä kaudella sarjan katsojaluvut laskivat yhä, ja Yhdysvalloissa 13. toukokuuta 2012 esitetty sarjan kaksiosainen päätösjakso oli ainoa, joka keräsi yli kymmenen miljoonaa katsojaa. Suomessa jakso esitettiin 4. kesäkuuta 2012, ja se keräsi 391 000 katsojaa. Suomessa sarjan ensimmäinen kausi keräsi poikkeuksetta yli 400 000 katsojaa jaksoa kohden, ja myöhemmin katsojamäärä vakiintui 300 000 – 400 000 katsojan tienoille.
Kausi julkaistiin DVD:nä Suomessa 28. syyskuuta 2012.
Tuotanto

Vuonna 2007 sarjan luoja Marc Cherry ilmoitti, että sarja on tarkoitus päättää seitsemän tuotantokauden jälkeen vuonna 2011. Vuonna 2009 Cherry kuitenkin sopi ohjelmaa Yhdysvalloissa esittävän ABC:n kanssa kahdeksannesta ja yhdeksännestä tuotantokaudesta, jonka mukaan sarja olisi ruudussa vuoteen 2013 asti. Kuukausien neuvottelujen jälkeen sarjan päänäyttelijät suostuivat esiintymään vielä yhdellä kaudella. Elokuussa 2011 ABC tiedotti, että kahdeksas kausi on sarjan viimeinen.
Näyttelijät > Pääosissa

Teri Hatcher – Susan Delfino
Felicity Huffman – Lynette Scavo
Marcia Cross – Bree Van de Kamp
Eva Longoria Parker – Gabrielle Solis
James Denton – Mike Delfino
Ricardo Antonio Chavira – Carlos Solis
Doug Savant – Tom Scavo
Brenda Strong – Mary Alice Young
Vanessa L. Williams – Renée Perry
Jonathan Cake – Chuck Vance
Charles Mesure – Ben Faulkner
Madison De La Garza – Juanita Solis
Näyttelijät > Sivuosissa

Tuc Watkins – Bob Hunter
Kevin Rahm – Lee McDermott
Kathryn Joosten – Karen McCluskey
Charlie Carver – Porter Scavo
Joshua Logan Moore – Parker Scavo
Darcy Rose Byrnes – Penny Scavo
Mason Vale Cotton – M.J. Delfino
Mark Moses – Paul Young
Shawn Pyfrom – Andrew Van de Kamp
Andrea Bowen – Julie Mayer
Steven Culp – Rex Van de Kamp
Cody Kasch – Zach Young
Kyle MacLachlan – Orson Hodge
Joy Lauren – Danielle Van de Kamp
Max Carver – Preston Scavo
Andrea Bowen – Julie Mayer
Tony Plana – Alejandro Perez, Gabriellen isäpuoli
Daniella Baltodano – Celia Solis
Muita sivuhenkilöitä:
Justina Machado – Claudia Sanchez, Alejandron uusi vaimo
Daniela Bobadilla – Marisa Sanchez, Claudian tytär
John Rubinstein – rehtori Hobson, Juanitan koulun rehtori
Matt Winston – Lazaro
Lupe Ontiveros – Juanita ”Mama” Solis, Carlosin edesmennyt äiti
Miguel Ferrer – Andre Zeller, taiteenopettaja
Leslie Jordan – Felix Bergman, taidekriitikko
Andrea Parker – Jane Carlson, Tomin naisystävä
Max Carver – Preston Scavo
Reed Diamond – Gregg Limon, Tomin pomo
Dana Delany – Katherine Mayfair
Shawn Pyfrom – Andrew Van de Kamp
Joy Lauren – Danielle Van de Kamp
Dakin Matthews – pastori Sykes
Kyle MacLachlan – Orson Hodge
Steven Culp – Rex Van de Kamp
Christina Chang – Emily Stone, piirikunnansyyttäjä
Alyson Reed – tuomari Conti
Scott Bakula – Trip Weston, Breen lakimies
Orson Bean – Roy Bender, rouva McCluskeyn aviomies
Christine Estabrook – Martha Huber
Jaksot

| Jakso | Nimi (suomenkielinen/alkuperäinen) | Ensiesitys Yhdysvalloissa | Ensiesitys Suomessa | Katsojia (USA; milj> ) |
| --- | --- | --- | --- | --- |

| 8x01 (158) | Haudattu salaisuus / Secrets That I Never Want to Know |  25. syyskuuta 2011 |  17. lokakuuta 2011 | 9,93 |
Bree yrittää salata Alejandron tappamisen Chuckilta; Gabrielle etsii pappia auttaakseen Carlosia; kadun uusi asukas Ben Faulkner tapaa Reneen; Susan kokee tapahtumat omalla tavallaan.

| 8x02 (159) | Yhteys / Making the Connection |  2. lokakuuta 2011 |  24. lokakuuta 2011 | 9,16 |
Renee yrittää ystävystyä Benin kanssa; Bree saa selville jotain Chuckin menneisyydestä; Gabrielle kaipaa muutosta makuuhuoneeseen; Tomilla ja Lynettellä on vaikeuksia kasvattaa lapsiaan erikseen.

| 8x03 (160) | Peittelyn taito / Watch While I Revise the World |  9. lokakuuta 2011 |  31. lokakuuta 2011 | 8,63 |


| 8x04 (161) | Kova koulu / School of Hard Knocks |  16. lokakuuta 2011 |  7. marraskuuta 2011 | 8,27 |


| 8x05 (162) | Uudet roolit / The Art of Making Art |  23. lokakuuta 2011 |  14. marraskuuta 2011 | 9,17 |


| 8x06 (163) | Neljä noitaa / Witch's Lament |  30. lokakuuta 2011 |  21. marraskuuta 2011 | 9,28 |


| 8x07 (164) | Ohjat käsissä / Always in Control |  6. marraskuuta 2011 |  28. marraskuuta 2011 | 8,78 |


| 8x08 (165) | Heikot hetket / Suspicion Song |  13. marraskuuta 2011 |  5. joulukuuta 2011 | 9,29 |


| 8x09 (166) | Ystävyys karilla / Putting It Together |  4. joulukuuta 2011 |  12. joulukuuta 2011 | 8,20 |


| 8x10 (167) | Uskotut / What's to Discuss, Old Friend |  8. tammikuuta 2012 |  5. maaliskuuta 2012 | 8,84 |


| 8x11 (168) | Avun tarpeessa / Who Can Say What's True? |  15. tammikuuta 2012 |  12. maaliskuuta 2012 | 7,91 |


| 8x12 (169) | Elämä remonttiin / What's the Good of Being Good |  22. tammikuuta 2012 |  19. maaliskuuta 2012 | 7,48 |


| 8x13 (170) | Rakkauden voima / Is This What You Call Love? |  12. helmikuuta 2012 |  26. maaliskuuta 2012 | 6,40 |


| 8x14 (171) | Paluumuuttajat / Get Out of My Life |  19. helmikuuta 2012 |  2. huhtikuuta 2012 | 7,65 |


| 8x15 (172) | Vauvasota / She Needs Me |  4. maaliskuuta 2012 |  9. huhtikuuta 2012 | 8,21 |


| 8x16 (173) | Elämän lahja / You Take for Granted |  11. maaliskuuta 2012 |  16. huhtikuuta 2012 | 8,39 |


| 8x17 (174) | Naiset ja kuolema / Women and Death |  18. maaliskuuta 2012 |  23. huhtikuuta 2012 | 9,03 |


| 8x18 (175) | Häät mielessä / Any Moment |  25. maaliskuuta 2012 |  30. huhtikuuta 2012 | 8,81 |


| 8x19 (176) | Suunnitelmat uusiksi / With So Little to Be Sure Of |  1. huhtikuuta 2012 |  7. toukokuuta 2012 | 8,49 |


| 8x20 (177) | Vallankäyttöä / Lost My Power |  29. huhtikuuta 2012 |  14. toukokuuta 2012 | 8,02 |


| 8x21 (178) | Tunteet ja todisteet / The People Will Hear |  6. toukokuuta 2012 |  21. toukokuuta 2012 | 9,22 |


| 8x22 (179) | Viimeinen palvelus / Give Me the Blame |  13. toukokuuta 2012 |  28. toukokuuta 2012 | 11,12 |


| 8x23 (180) | Hyvästi, Wisteria Lane / Finishing the Hat |  13. toukokuuta 2012 |  4. kesäkuuta 2012 | 11,12 |
Valko-Venäjän kasvatustieteellinen valtionyliopisto

| Valko-Venäjän kasvatustieteellinen valtionyliopisto> Беларускі дзяржаўны педагагічны ўніверсітэт імя Максіма Танка Белорусский государственный педагогический университет имени Максима Танка |
| --- | --- |

Perustettu:  22 kesäkuuta 1914 (Minskin opettajankoulutusinstituutti)
Tyyppi:  yliopisto
Sijainti:  Minsk,  Valko-Venäjä (53.8946°N, 27.5454°E)
Osoite:  vul. Savetskaja 18, 220030 Minsk, Valko-Venäjä
Sivusto:  www.bspu.unibel.by
Valko-Venäjän kasvatustieteellisen valtionyliopiston päärakennus, jonka suunnittelivat arkkitehdit G. Zaborski, V. Nikitin, I. Martšenko ja insinööri G. Basinkevitš. Rakennuksen yläosassa on Minskin kaupungin vaakuna
Maksim Tankin mukaan nimetty Valko-Venäjän kasvatustieteellinen valtionyliopisto (valkoven. Беларускі дзяржаўны педагагічны ўніверсітэт імя Максіма Танка, Belaruski dzjaržauny pedagagitšny universitet imja Maksima Tanka, BDPU, ven. Белорусский государственный педагогический университет имени Максима Танка, Belorusski gosudarstvennyi pedagogitšeski universitet imja Maksima Tanka, BGPU) on opettajankoulutukseen erikoistunut korkeakoulu Valko-Venäjän pääkaupungissa Minskissä. Yliopistossa on 13 tiedekuntaa ja muutamia erillislaitoksia. Opiskelijoita on noin 20 000.
Korkeakoulun juuret ovat vuonna 1914 perustetussa Minskin opettajankoulutuslaitoksessa. Vuodesta 1931 se oli itsenäinen valtiollinen opettajankoulutusinstituutti. Valko-Venäjän itsenäistyttyä se sai 1993 vuonna yliopiston statuksen, ja vuonna 1995 aiemmin Maksim Gorkille nimetty korkeakoulu nimettiin valkovenäläisen runoilijan Maksim Tankin mukaan. Kasvatustieteellisen yliopiston päärakennus sijaitsee nyt Minskin ydinkeskustassa Itsenäisyyden aukiolla. Vuonna 1990 valmistuneen rakennuksen suunnittelivat arkkitehdit G. Zaborski (1909–1999), V. Nikitin, I. Martšenko ja insinööri G. Basinkevitš. Monet muut yliopiston rakennukset sijaitsevat toisaalla Minskissä.
Yliopiston päärakennus (G. Zaborski, et al, 1990). Minskin keskustassa Itsenäisyyden aukion laidalla maan parlamentin (oikealla) ja Valko-Venäjän valtionyliopiston välissä.
Aiheesta muualla

Kuvia tai muita tiedostoja aiheesta Valko-Venäjän kasvatustieteellinen valtionyliopisto Wikimedia Commonsissa
Ranking web of Universities: Belarusian State Pedagogical University M Tank (englanniksi) (webometrics.info)
Uniikki Unikorni

Uniikki Unikorni on oululainen improvisaatioteatteri. Vuonna 2007 perustettu ryhmä esiintyy ja kouluttaa Oulun seudulla. Ryhmä on ohjannut kaikille avoimia improjameja, pitänyt lapsille satutunteja Oulun pääkirjastossa sekä järjestänyt Oulun improvisaatioteatterifestivaalin vuonna 2013. Uniikki Unikorni on myös järjestänyt improvisaatioteatterikursseja. Kesällä 2013 ryhmä järjestää Improvaara – opasmatkoja outoon Ouluun -esitysten sarjan Oulun keskustassa. Ryhmä esiintyy myös vuosittain Oulun Taiteiden yössä. Uniikki Unikornin voi myös tilata esiintymään juhliin.
Produktiot > Improvaara – Opasmatkoja outoon Ouluun

Kesällä 2013 Uniikki Unikorni järjesti opastettuja improvisaatioteatteriretkiä Oulun keskustassa.
Produktiot > OUI! Oulun improvisaatioteatterifestivaali

1.–3. maaliskuuta 2013 improvisaatioteatteri Uniikki Unikorni järjesti Oulussa improvisaatioteatterifestivaalin. Festivaalilla oli esityksiä ja työpajoja. Festivaalille tuli vierailevia ohjaajia Saksasta ja ympäri Suomea.
Aiheesta muualla

Uniikki Unikornin kotisivut
Uusi maailma

Sebastian Münsterin kartta uudesta maailmasta, julkaistu ensimmäistä kertaa vuonna 1540.
Uusi maailma on yksi monista nimityksistä Maan läntiselle pallonpuoliskolle, erityisesti Amerikan mantereelle. Mukaan luetaan myös lähisaaristot, kuten Karibia ja Bermuda.
Nimitys on peräisin 1500-luvun alkupuolelta. Löytöretkeilijöiden rantautuminen Amerikkaan 1400−1500-lukujen taitteessa laajensi eurooppalaisten maantieteilijöiden horisonttia suuresti, sillä ennen Amerikan löytymistä he uskoivat maailman koostuvan Afro-Euraasiasta eli Afrikasta, Euroopasta ja Aasiasta, joista voidaan käyttää uuden maailman vastinparina nimitystä vanha maailma.
Uuden maailman käsitteen keksi firenzeläinen löytöretkeilijä Amerigo Vespucci. Amerikan mantereesta käytettiin myös nimitystä ”Maailman neljäs osa”.
Aiheesta muualla

Kuvia tai muita tiedostoja aiheesta Uusi maailma Wikimedia Commonsissa
Vasile Alecsandri

| Vasile Alecsandri |
| --- | --- |
 Vasile Alecsandri
Henkilötiedot
Syntynyt: 1821
Kuollut: 1890 (68–69 vuotta)
Kansalaisuus:  Romania
Ammatti:  runoilija, poliitikko
Kirjailija
Äidinkieli: romania
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Vasile Alecsandri (1821−1890) oli romanialainen poliitikko ja runoilija. Hän oleskeli pitkään Ranskassa ja ajoi isänmaansa asiaa. Romanian kirjallisuudessa Alecsandrilla on suuri merkitys: hän on sekä julkaissut kokoelman kansanlauluja että itse kirjoittanut runoja, joukossa balladeja. Hänen sotalaulujaan laulettiin venäläis-turkkilaisen sodan aikana 1877−1878. Näytelmäkirjailijana hänen merkityksensä on ollut vähäisempi.
Ion Ghica (vas.) ja Vasile Alecsandri Istanbulissa 1855. Kuva:Nestor Heck.
Aiheesta muualla

Kuvia tai muita tiedostoja aiheesta Vasile Alecsandri Wikimedia Commonsissa
Christopher Wren

Godfrey Knellerin muotokuva Christopher Wrenistä (1711).
Christopher Wren (1632–1723) oli englantilainen arkkitehti. Wren tunnetaan kirkoista, jotka hän suunnitteli Lontooseen Lontoon suuren palon (1666) jälkeen. Hänen tunnetuin yksittäinen teoksensa on St Paulin katedraali Lontoossa. Se valmistui lopullisesti vuonna 1711. Wren toimi vuodesta 1669 alkaen kuninkaallisena pääarkkitehtina.
Koulutus ja ensimmäiset arkkitehtityöt

Wrenin isä oli rehtori ja setänsä piispa. Hän eli nuoruutensa Oliver Cromwellin aikana, jolloin luonnontieteiden arvostus oli korkealla. Niinpä Wren valitsi ne opiskelualakseen. Vuodesta 1657 Wren oli tähtitieteen professorina Oxfordin yliopistossa. Hän oli käytännöllinen ja hallitsi monia aloja, joten häntä pyydettiin myös arkkitehtuurin tehtäviin. Wrenin ensimmäinen tunnettu arkkitehtuurinen työnsä on Sheldonian Theatre eli yliopiston suuri juhlasali Oxfordissa. Vuosina 1664–1665 tehdyn Ranskan-opintomatkan jäälkeen Wren päätti jättää kaikki muut työt ja keskittyä arkkitehtuuriin. Wren oli lujuuslaskelmien mestari. Tunnettu anekdootti kertoo, että Windsorin raatihuoneen (Windsor Guildhall) rakennuttaja vaati Wreniä parantamaan rakennuksen yläkerran tuentaa lisäämällä siihen pylväitä. Wren lisäsi pylväät, mutta todellisuudessa ne eivät ulottuneet räystäälle saakka eivätkä siis tukeneet rakennusta mitenkään. Rakennuttaja ei tätä tiennyt, mutta oli tyytyväinen tulokseen.
Lontoon jälleenrakennus

Vuoden 1666 tulipalon jälkeen aloitettiin jälleenrakennustyö, jota varten Wren laati kaupunkisuunnitelman. Sen lisäksi hänen vastuulleen tuli useiden julkisten rakennusten ja yli 50 kirkon rakentaminen Lontooseen. Suurin osa niistä valmistui vuosina 1670–1686. Niistä huomattavimmat ovat St Paulin katedraali, St. Stephen’s Church Walbrookissa ja St. James’s Church Piccadillyllä.
St Paulin katedraalin suunnitelmat

Pienempien kirkkojen jälleenrakennus antoi Wrenille ideoita St Paulin katedraalin uusimiseksi. Ensimmäinen suunnitelma vuodelta 1670 tähtäsi vaatimattomaan tilojen kohenteluun, mutta kolme vuotta myöhemmin hän piirsi uuden suunnitelman, johon kuului valtava kupoli suuren rakennuksen ylle. Suunnitelma oli mahtipontinen ja täysin vastakkainen edelliseen suunnitelmaan nähden. Arkkitehtuuriltaan se sai kiitosta, mutta kirkolliset piirit valittivat, että muutostyö veisi suuren osan rakennuksen perinteestä. Wren joutui laatimaan vuosina 1674–1675 vielä kolmannenkin suunnitelman, joka oli edellisten kompromissi. Tämäkään ei toteutunut sellaisenaan, vaan rakennuksen goottilaiset piirteet muuttuivat italialaisten palatsien mallin mukaan.
Myöhempi tuotanto

Myöhemmissä Wrenin töissä on useita Cambridgeen suunniteltuja rakennuksia. Lisäksi hän valvoi kuninkaallisia työkohteita ja teki sairaaloita Cambridgeen ja Chelseaan.
Muu toiminta ja huomionosoitukset

Wren oli parlamentin jäsenenä 1685–1688 ja 1702–1705. Hänet lyötiin ritariksi 1673.
Wren on haudattu suunnittelemaansa St Paulin katedraaliin. Haudalla on teksti Lector, si monumentum requiris, circumspice (Jos etsit muistomerkkiä, katso ympärillesi).
Kuvagalleria

St Paulin katedraali.
St Paulin katedraali, sisäkuva.
Wren Library, Cambridge.
Wren Library, sisäkuva.
Vaskitsat

| Vaskitsat |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Liskot Sauria
Heimo::  Vaskitsat Anguidae  Gray, 1825
Katso myös
   Vaskitsat Wikispeciesissä   Vaskitsat Commonsissa 
Infobox OKNimi-testi OK: 
Vaskitsat (Anguidae) ovat noin 40-lajinen liskoheimo. Suomen ainoa vaskitsalaji on maan etelä- ja keskiosissa elävä vaskitsa (Anguis fragilis).
Aiheesta muualla

Integrated Taxonomic Information System (ITIS): Anguidae (TSN 174093) itis.gov. Viitattu 28.11.2010. (englanniksi)
Christian Klien

| Christian Klien |
| --- | --- |
 Klien jakamassa nimikirjoituksia vuonna 2014.
Henkilötiedot
Kansalaisuus:   Itävalta
Formula 1 -ura
Aktiivivuodet:  2004–2006, 2010
Talli(t):  Jaguar (2004) Red Bull (2005–2006) Hispania (2010)
Kilpailuja:  51 (49 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  14
Ensimmäinen kilpailu:  Australian GP 2004
Viimeinen kilpailu:  Abu Dhabin GP 2010
Aiheesta muualla
www.christian-klien.com
Klien Britannian GP:ssä kaudella 2005.
Christian Klien (s. 7. helmikuuta 1983 Hohenems, Vorarlberg, Itävalta) on itävaltalainen autourheilija.
Ura > Alkuvaiheet

Kilpa-ajajan uransa Klien aloitti kartingista 1990-luvun puolivälissä. Vuonna 1999 hän siirtyi formulasarjoihin, joissa saavutti merkittävää menestystä, muun muassa Formula Renault 2.0 ja Formula 3 -sarjoissa sekä voitti Saksan Formula Renault -mestaruuden vuonna 2002. Kaudella 2003 Klien voitti kolme Eurosarjan Formula 3 -kilpailua ja sijoittui lopputuloksissa toiseksi.
Ura > Formula 1

Klien debytoi F1:ssä kaudella 2004 Jaguar-tallissa. Tulokaskaudellaan hän ajoi pisteille vain kerran sijoittumalla kuudenneksi Belgian osakilpailussa. Lisäksi viimeinen kilpailu Jaguarilla päättyi kolarointiin tallikaverin Mark Webberin kanssa Brasilian osakilpailussa. Kaudella 2005 Klien jatkoi tallissa tämän muuttuessa Red Bulliksi ja sai tallikaverikseen David Coulthardin. Kesken kauden Klien kuitenkin siirrettiin testikuljettajan tehtäviin, kun talli korvasi hänet Vitantonio Liuzzilla. Hän palasi takaisin varsinaiseksi kilpakuljettajaksi Kanadassa. Uransa parhaan sijoituksen Klien ajoi Kiinan GP:ssä vuonna 2005, jolloin sijoittui kilpailussa viidenneksi. Klien jatkoi Red Bull-tallissa myös kaudella 2006, kunnes Italian GP:n jälkeen Robert Doornbos korvasi hänet tallin toisena kuljettajana Doornbosin tuotua tiimille sponsorirahoitusta.
Kaudella 2007 Klien toimi Hondan testi- ja varakuljettajana. Kausilla 2008–2009 hän toimi BMW Sauberin testi- ja varakuljettajana. Kaudella 2010 hän siirtyi Hispania -tallin testikuljettajaksi ja ajoi ensimmäistä kertaa tallin autolla vapaita harjoituksia Espanjassa. Hän pääsi ajamaan Singaporen GP:ssä Sakon Yamamoton tilalla, mutta kilpailu päättyi hydrauliikkavian vuoksi keskeytykseen. Klien kilpaili myös Brasilian ja Abu Dhabin kilpailuissa.
Ura > Kestävyysajot ja urheiluautosarjat

F1-testikuljettajan tehtävien ohessa Klien ajoi myös Peugeot’n autolla Le Mansin 24 tunnin ajoja, joissa sijoittui parhaimmillaan kolmanneksi vuonna 2008 Le Mansin 24 sekä voitti Span 6 tunnin ajon vuonna 2009 Le Mans -sarjassa. Vuoden 2011 Le Mansin 24 tunnin ajo päättyi Aston Martinin autolla keskeytykseen. Seuraavana vuonna Klien voitti Unkarin toisen kilpailun Superstars-kilpasarjassa ja vuonna 2014 Euroopan Le Mans-sarjan Ranskan kilpailun Paul Ricardin radalla. Vuodesta 2011 lähtien hän on ajanut monipuolisesti erilaisissa kestävyysajoissa ja urheiluautosarjoissa, kuten Australian V8:aa, Japanin ja kansainvälistä Blancpainin GT:tä sekä Le Mans-sarjoja Euroopassa ja Yhdysvalloissa.
Tulokset > Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2004 | Jaguar | AUS 11 | MAL 10 | BHR 14 | SMR 14 | ESP Kesk. | MON Kesk. | EUR 12 | CAN 9 | USA Kesk. | FRA 11 | GBR 14 | GER 10 | HUN 13 | BEL 6 | ITA 13 | CHN Kesk. | JPN 12 | BRA 14 |  | 3 | 17. |
| 2005 | Red Bull | AUS 7 | MAL 8 | BHR DNS | SMR TD | ESP TD | MON TD | EUR TD | CAN 8 | USA DNS | FRA Kesk. | GBR 15 | GER 9 | HUN Kesk. | TUR 8 | ITA 13 | BEL 9 | BRA 9 | JPN 9 | CHN 5 | 9 | 15. |
| 2006 | Red Bull | BHR 8 | MAL Kesk. | AUS Kesk. | SMR Kesk. | EUR Kesk. | ESP 13 | MON Kesk. | GBR 14 | CAN 11 | USA Kesk. | FRA 12 | GER 8 | HUN Kesk. | TUR 11 | ITA 11 | CHN   | JPN   | BRA   |  | 2 | 18. |
| 2007 | Honda | AUS   | MAL   | BHR   | ESP   | MON   | CAN   | USA   | FRA   | GBR TD | EUR   | HUN   | TUR   | ITA   | BEL   | JPN   | CHN   | BRA   |  |  | – | – |
| 2010 | Hispania | BHR   | AUS   | MAL   | CHN   | ESP TD | MON   | TUR   | CAN   | EUR TD | GBR   | GER   | HUN   | BEL   | ITA   | SIN Kesk. | JPN   | KOR   | BRA 22 | ABU 20 | 0 | 27. |
Tulokset > FIA WEC -tulokset

| Kausi | Talli | Auto | Luokka | 1 | 2 | 3 | 4 | 5 | 6 | 7 | 8 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- |
| 2015 | ByKolles | CLM P1/01 | LMP1 | SIL Kesk. | SPA Kesk. | LMS   | NÜR   | COA   | FUJ   | SHA   | BHR   | 0 | 34. |
Tulokset > Super GT -tulokset

| Kausi | Talli | Auto | Luokka | Nro | 1 | 2 | 3 | 4 | 5 | 6 | 7 | 8 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2015 | Sard | Lexus RC 500 | GT500 | 39 | OKA   | FUJ   | CHA   | FUJ   | SUZ 11 | SUG   | AUT   | MOT   | 0 | NC |
Aiheesta muualla

Kuvia tai muita tiedostoja aiheesta Christian Klien Wikimedia Commonsissa
Virallinen sivusto